Γίγαντες πρασάτοι
Χειμωνιάτικο φαγητό, ζεστό και χορταστικό, οι γίγαντες με πράσα και λίγο πελτέ είναι ένα πιάτο που αγαπούν πολύ στον Βόλο.

&nbsp;
500 γρ. γίγαντες, μουλιασμένοι αποβραδίς, 1 κρεμμύδι, ψιλοκομμένο, 2 πράσα, ψιλοκομμένα, 1 καρότο, ψιλοκομμένο, 120 ml ελαιόλαδο + 2 κουτ. σούπας για το σοτάρισμα, 1 κουτ. σούπας πελτές ντομάτας, αλάτι, πιπέρι φρεσκοτριμμένο
Σε μια βαθιά κατσαρόλα βάζουμε τους γίγαντες με 1½-2 λίτρα νερό και τους βράζουμε σε δυνατή φωτιά για περίπου 4-5 λεπτά, μέχρι να αρχίσει το νερό να κοχλάζει. Ξαφρίζουμε με ένα κουτάλι, μέχρι να σταματήσει να σχηματίζεται αφρός στην επιφάνεια του υγρού.Μετριάζουμε τη φωτιά, σκεπάζουμε την κατσαρόλα και βράζουμε για περίπου 1 ώρα ή έως ότου οι γίγαντες μαλακώσουν, χωρίς όμως να λιώσουν. Ελέγχουμε κατά τη διάρκεια του μαγειρέματός τους μην τυχόν σωθούν νωρίς τα υγρά.Βγάζουμε τους γίγαντες με τρυπητή κουτάλα και τους βάζουμε σε γάστρα ή σε βαθύ ταψί. Κρατάμε χώρια το νερό τους.Σε ένα μεγάλο τηγάνι, σοτάρουμε τα πράσα με τα καρότα στις 2 κουτ.  σούπας ελαιόλαδο και σε μέτρια φωτιά, για 4 - 5 λεπτά, ανακατεύοντας τακτικά. Τα μεταφέρουμε στη γάστρα με τα φασόλια.Σε ένα φλιτζάνι ρίχνουμε νερό από το βράσιμο των φασολιών, προσθέτουμε τον πελτέ και ανακατεύουμε.Ρίχνουμε τον πελτέ στη γάστρα με τα φασόλια μαζί με το ελαιόλαδο, το καρότο και αλατοπίπερο.Σκεπάζουμε τη γάστρα (αν χρησιμοποιήσουμε ταψί, σκεπάζουμε με αλουμινόχαρτο) και ψήνουμε για 30 λεπτά. Αν χρειαστεί να προσθέσουμε υγρά, ρίχνουμε λίγο από το νερό όπου έβρασαν τα φασόλια.Ξεσκεπάζουμε και ψήνουμε για άλλα 10 λεπτά, μέχρι να ροδίσουν τα υλικά.
Πράσα,Φασόλια